钦定古今图书集成/明伦汇编/官常典/第687卷 > 葛洪
## 钦定古今图书集成/明伦汇编/官常典/第687卷 > 葛洪

按《宋史》本传：“洪字容父，婺州东阳人。从吕祖谦学，登
淳熙十一年进士第。嘉定间，为枢密院编修官兼国
史院编修官、实录院检讨官，迁守尚书工部员外郎，
兼权枢密院检详诸房文字。上疏言：今之将帅，其才
与否，臣不得而尽知。惟忠诚所在，凡为人臣者，斯须
所不可离，则不可不以是责之耳。今安居无事，非必
奋不顾死，冒水火、蹈白刃，而后谓之忠也。第职思其
忧谓之忠，公尔忘私谓之忠，纯实不欺谓之忠，且抚
循士卒，帅之职也。朝廷每严掊克之禁，蠲营运之逋，
其儆之者至矣。今乃有别为名色，益肆贪黩，视生理
之稍丰者而诬以非辜，动辄估籍，择廪给之稍优者
而强以库务，取办刍粟，抑配军需，于”抚循何有哉？训
齐戎旅，亦帅之职也。朝廷每严点试之法，申阶级之
令，其儆之亦切矣。今顾有教阅视为具文，坐作仅同
儿戏，技勇者不与旌赏，拙懦者未尝劝惩，士日横骄，
类难役使，于《训齐》何有哉？况乃有沉酣声色之奉，溺

治器甲，修造战舰，究其实，则饰旧为新而已尔。自谓
撙节财用，声称羡馀，原其自，则剥下罔上而已尔。乞
严饬将帅，上下振厉，申致军实，常若有寇至之忧。磨
砺振刷，以求更新，亦庶乎其有用矣。”帝嘉纳之。进直
焕章阁，为国子祭酒，仍兼国史编修、《实录》检讨，迁工
部侍郎，仍兼祭酒兼同修《国史》、实录院同修撰。拜工
部尚书，亦兼祭酒兼侍读，进端明殿学士、同签书枢
密院事，拜参知政事，封东阳郡公。赞讨平李全援、王
素谏仁宗却王德用进女事以止备嫔御，世多称之。
以资政殿学士提举洞霄宫，进大学士。召赴行在，仍
旧职，充万寿观使兼侍读，寻提举万寿观兼侍读，守
本官，致仕，卒。帝辍视朝一日，谥端献。杜范称其“侃侃
守正，有大臣风。”有奏议、杂著文二十四卷。